DA
8.9.2023
Den Europæiske Unions Tidende
L 222/209
— For enheder med 20 aksler eller derover, vurderet i en eller flere faste eller foruddefinerede oprangeringer, tillades en beregnet adhæsion mellem hjul og skinne i belastningstilstanden »mindste belastning«, der er større end 0,15, men den må ikke være større end 0,17.
Bemærk:
For belastningstilstanden »normal belastning« er der ingen undtagelse; grænseværdien på 0,15 er gældende.
Mindsteantallet af aksler kan nedsættes til 16, hvis den prøvning af blokeringsbeskyttelsessystemets effektivitet, der forlanges i punkt 4.2.4.6.2, udføres for belastningstilstanden »mindste belastning« og giver positivt resultat.
For hastighedsintervallet > 250 km/h og < = 350 km/h skal de tre ovennævnte grænseværdier aftage lineært, således at de er nedsat med 0,05 ved 350 km/h.
2)
Ovenstående krav gælder også for aktivering af direkte bremse som beskrevet i punkt 4.2.4.4.3.
3)
I konstruktionen af en enhed må der ikke forudsættes en større adhæsion mellem hjul og skinne end 0,12, når parkeringsbremseevnen beregnes.
4)
Disse grænser for adhæsionen mellem hjul og skinne skal verificeres ved beregning med den mindste hjuldiameter og for de tre belastningstilstande, jf. punkt 4.2.4.5.2.
Alle adhæsionsværdier afrundes til to decimaler.«
50)
Punkt 4.2.4.6.2 affattes således: »4.2.4.6.2.
System til blokeringsbeskyttelse 1)
Blokeringsbeskyttelsen er et system, der er beregnet til at udnytte den aktuelle adhæsion bedst muligt ved en styret mindskelse og efterfølgende øgning af bremsekraften for at forhindre hjulsættene i at blokere og skride ukontrolleret, og således minimere øgningen af standselængden og en eventuel beskadigelse af hjulene.
Krav om udstyr til og brug af blokeringsbeskyttelse på enheden: 2)
Enheder, der er konstrueret til en største driftshastighed på mere end 150 km/h skal være udstyret med blokeringsbeskyttelse.
3)
Enheder, der er udstyret med bremser, der indvirker på hjulenes løbeflade, med en bremseevne, der ved hastigheder > 30 km/h forudsætter en beregnet adhæsion mellem hjul og skinne på mere end 0,12, skal være udstyret med blokeringsbeskyttelse.
Enheder, der ikke er udstyret med bremser, der indvirker på hjulenes løbeflade, med en bremseevne, der ved hastigheder > 30 km/h forudsætter en beregnet adhæsion mellem hjul og skinne på mere end 0,11, skal være udstyret med blokeringsbeskyttelse.
4)
Ovenstående krav om blokeringsbeskyttelse gælder for de to bremsefunktioner: nødbremsning og driftsbremsning.
Det gælder også for det dynamiske bremsesystem, der indgår i driftsbremsen og kan indgå i nødbremsen (se punkt 4.2.4.7).
Krav til blokeringsbeskyttelsessystemets ydeevne: 5)
I enheder med et dynamisk bremsesystem skal den dynamiske bremsekraft styres af et blokeringsbeskyt­ telsessystem (hvis der er installeret et i overensstemmelse med ovenstående punkt); hvis dette blokeringsbeskyttelsessystem ikke er installeret, skal den dynamiske bremsekraft hæmmes eller begrænses, således at den ikke medfører behov for større adhæsion mellem hjul og skinne end 0,15.
6)
Blokeringsbeskyttelsessystemet skal konstrueres i overensstemmelse med den specifikation, der er henvist til i tillæg J-1, indeks [15].
Proceduren for overensstemmelsesvurdering er fastsat i punkt 6.1.3.2.
7)
Krav til ydeevne for den enkelte enhed Hvis en enhed er udstyret med et blokeringsbeskyttelsessystem, skal det afprøves for at verificere dets effektivitet (maksimal forlængelse af standselængden sammenlignet med standselængden på tørre skinner), når det er installeret i enheden; Proceduren for overensstemmelsesvurdering er fastsat i punkt 6.2.3.10.
De relevante komponenter i blokeringsbeskyttelsessystemet skal indgå i den sikkerhedsanalyse af nødbremsefunktionen, der kræves i punkt 4.2.4.2.2.